pythainlp/thaigov-v2-corpus-22032023 huggingface dataset:
วันจันทร์ที่ 27 มิถุนายน 2565
ธอส. ปลดล็อกให้ลูกค้ากลุ่ม LGBTQ+ สามารถกู้ร่วมได้แล้ว
ธอส.กำหนดให้กลุ่มบุคคลที่มีความหลากหลายทางเพศ (LGBTQ+) สามารถกู้ร่วมกันได้แล้วตั้งแต่บัดนี้เป็นต้นไป ครอบคลุมทุกผลิตภัณฑ์สินเชื่อ เปิดตัวผลิตภัณฑ์ใหม่ สินเชื่อบ้าน MY PRIDE อัตราดอกเบี้ย 3 ปีแรกเท่ากับ MRR-2.40% ต่อปี
ธนาคารอาคารสงเคราะห์ (ธอส.) ส่งเสริมสิทธิเสรีภาพและความเท่าเทียมทางเพศในสังคมไทย สนับสนุนให้กลุ่มบุคคลที่มีความหลากหลายทางเพศ (LGBTQ+) สามารถมีที่อยู่อาศัยเป็นของตนเองได้ง่ายยิ่งขึ้นตามพันธกิจ “ทำให้คนไทยมีบ้าน” เพื่อความสุข ความมั่นคง และคุณภาพชีวิตที่ดีของตนเองและคนในครอบครัว ล่าสุด ธอส. จึงได้ปรับปรุงเงื่อนไขในการให้สินเชื่อของธนาคาร โดยกำหนดให้กลุ่มบุคคลที่มีความหลากหลายทางเพศ (LGBTQ+) สามารถกู้ร่วมกันได้แล้วตั้งแต่บัดนี้เป็นต้นไป ครอบคลุมทุกผลิตภัณฑ์สินเชื่อ เช่นเดียวกับกรณีกู้ร่วมกับคู่สมรส พี่-น้อง และบิดา-มารดา ขณะเดียวกันยังได้เพิ่มทางเลือกในด้านสินเชื่อ เปิดตัวผลิตภัณฑ์ใหม่ สินเชื่อบ้าน MY PRIDE อัตราดอกเบี้ย 3 ปีแรกเท่ากับ MRR-2.40% ต่อปี ปัจจุบันเท่ากับ 3.75% ต่อปี (คิดจากอัตราดอกเบี้ย MRR ตามประกาศธนาคาร ปัจจุบัน MRR เท่ากับ 6.150% ต่อปี) ปีที่ 4 จนถึงตลอดอายุสัญญาเงินกู้อัตราดอกเบี้ยเป็นไปตามที่ธนาคารกำหนด ให้กู้สำหรับลูกค้าทั่วไปและลูกค้าที่มีสวัสดิการเงินกู้กับธนาคารเพื่อซื้อบ้าน ห้องชุด(คอนโดมิเนียม) หรือที่ดินเปล่าที่เป็นทรัพย์มือสองของธนาคาร ผ่อนชำระได้นานสูงสุด 40 ปี ยื่นคำขอกู้และทำนิติกรรมได้แล้วถึงวันที่ 30 ธันวาคม 2565 สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ GHBank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
วันพุธที่ 4 สิงหาคม 2564
ถึงไทยแล้ว วัคซีนแอสตร้าฯ จากอังกฤษ 4.15 แสนโดส
....
มาถึงแล้วครับ วัคซีนป้องกันโรคโควิด-19 ของ บ.แอสตร้าเซนเนก้า ที่รัฐบาลอังกฤษมอบให้กับประเทศไทย จำนวน 4.15 แสนโดส เพื่อสนับสนุนการแก้ปัญหาโรคโควิด-19 ให้ประชาชนได้รับวัคซีนอย่างทั่วถึง
.
นี่คือความสัมพันธ์ที่แน่นแฟ้นระหว่างไทยกับอังกฤษ ซึ่งเป็นมิตรประเทศที่ให้ความร่วมมือระหว่างกันในหลายมิติมาอย่างยาวนาน โดยเฉพาะด้านสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 4 มิถุนายน 2565
พิธีถวายเครื่องราชสักการะและวางพานพุ่ม พร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
พิธีถวายเครื่องราชสักการะและวางพานพุ่ม พร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
วันนี้ (3 มิถุนายน 2565) เวลา 18.00 น. นายเอกภัทร วังสุวรรณ เลขาธิการคณะกรรมการอ้อยและน้ำตาลทราย ผู้แทนกระทรวงอุตสาหกรรม ร่วมพิธีถวายเครื่องราชสักการะและวางพานพุ่ม พร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565 โดยมีพลเอก ประยุทธ์ จันทร์โอชา นายกรัฐมนตรี เป็นประธานในพิธี ณ มณฑลพิธีท้องสนามหลวง
วันศุกร์ที่ 24 ธันวาคม 2564
ปลัด สธ. ย้ำงดจัดงานปีใหม่สถานที่ปิด-รวมกลุ่มคนจำนวนมาก ลดเสี่ยงแพร่และรับเชื้อโควิด 19
ปลัดกระทรวงสาธารณสุข แนะจัดงานปีใหม่ที่บ้านหรือที่ทำงาน ให้จัดสถานที่เปิดโล่ง อากาศถ่ายเทไม่แออัด ส่วนอีเว้นต์ปีใหม่ เช่น เคาท์ดาวน์ สวดมนต์ข้ามปี งดจัดในสถานที่ปิด และยึดมาตรการ COVID Free Setting
ปลัดกระทรวงสาธารณสุข แนะจัดงานปีใหม่ที่บ้านหรือที่ทำงาน ให้จัดสถานที่เปิดโล่ง อากาศถ่ายเทไม่แออัด ส่วนอีเว้นต์ปีใหม่ เช่น เคาท์ดาวน์ สวดมนต์ข้ามปี งดจัดในสถานที่ปิด และยึดมาตรการCOVID Free Settingผู้เข้าร่วมงานรับวัคซีนครบ ตรวจ ATK ก่อนร่วมงาน เพื่อลดความเสี่ยงแพร่และรับเชื้อโควิด 19 พร้อมกำชับเจ้าหน้าที่สาธารณสุขติดตามใกล้ชิด หากพบมีความเสี่ยงให้เสนอคณะกรรมการโรคติดต่อจังหวัดสั่งแก้ไขทันที
นพ.เกียรติภูมิ วงศ์รจิต ปลัดกระทรวงสาธารณสุข กล่าวถึงการจัดงานฉลองช่วงเทศกาลปีใหม่ที่กำลังจะมาถึง ว่า แม้ขณะนี้ผู้ติดเชื้อโควิด 19 ของประเทศไทยมีแนวโน้มลดลง แต่ยังมีความเสี่ยงที่สถานการณ์จะกลับมาระบาดได้ โดยเฉพาะช่วงเทศกาลปีใหม่นี้ จะมีการเดินทางกลับภูมิลำเนา ไปท่องเที่ยว รวมถึงรวมตัวจัดกิจกรรมเฉลิมฉลอง ซึ่งบางส่วนเลือกจัดงานภายในครอบครัวหรือภายในองค์กรกันเอง ทั้งนี้ กระทรวงสาธารณสุขมีข้อแนะนำ คือ ขอให้จัดงานขนาดเล็ก มีการรวมกลุ่มกันไม่มาก ผู้ร่วมงานควรได้รับวัคซีนครบถ้วน และอาจมีการตรวจATK ก่อนเข้าร่วมงาน เพื่อความมั่นใจ จัดงานในสถานที่เปิดโล่งและอากาศถ่ายเทสะดวก รวมถึงควรสวมหน้ากากอนามัยตลอดเวลา เว้นระยะห่างระหว่างบุคคล หลีกเลี่ยงการคลุกคลีใกล้ชิด แยกรับประทานอาหารเป็นกลุ่มเล็กๆ ไม่ใช้ภาชนะร่วมกัน และลดการพูดคุยขณะรับประทานอาหาร
นพ.เกียรติภูมิกล่าวต่อว่า สำหรับการจัดงานอีเวนต์ปีใหม่ เช่น เคาท์ดาวน์ สวดมนต์ข้ามปี ขอให้ยึดมาตรการCOVID Free Setting ผู้จัดงาน ผู้ให้บริการ และผู้เข้าร่วมงานทุกคนต้องได้รับวัคซีนครบโดส ที่สำคัญงดจัดงานในสถานที่ปิด ให้จัดกิจกรรมในสถานที่เปิดโล่งเท่านั้น จำกัดจำนวนคนคัดกรองผู้เข้าร่วมงานด้วย ATK และขอให้ปฏิบัติตามมาตรการป้องกันตนเองสูงสุดตลอดเวลา สวมหน้ากากอนามัย ล้างมือบ่อยๆ และเว้นระยะห่าง เพื่อลดความเสี่ยงแพร่และรับเชื้อโควิด 19 หากพบการจัดงานไม่เป็นไปตามมาตรการหรือมีความเสี่ยงจะเกิดการแพร่กระจายเชื้อ ขอให้แจ้งเจ้าหน้าที่สาธารณสุขทันทีเพื่อตรวจสอบและเสนอคณะกรรมการโรคติดต่อจังหวัด/กทม.ให้สั่งการแก้ไขปรับปรุงนอกจากนี้ ยังได้กำชับเจ้าหน้าที่สาธารณสุข ให้ร่วมกับเจ้าหน้าที่ฝ่ายความมั่นคง กำกับติดตามกวดขันการใส่หน้ากากอนามัยและการดื่มเครื่องดื่มแอลกอฮอล์นอกสถานที่และนอกช่วงเวลาที่กำหนดโดยเฉพาะกลุ่มนักท่องเที่ยวต่างชาติ หากพบต้องชี้แจงทำความเข้าใจให้ร่วมมือปฏิบัติเพื่อความปลอดภัยของทุกคน
*********************************** 24 ธันวาคม 2564
วันอังคารที่ 14 กันยายน 2564
นายกฯ ให้โอวาทพร้อมให้กำลังใจอาสาสมัครอาคารแสดงประเทศไทยก่อนไปทำหน้าที่ประจำนิทรรศการอาคารแสดงประเทศไทยในงานเวิลด์เอ็กซ์โป 2020 ดูไบ (World Expo 2020 Dubai)
นายกฯ ให้โอวาทพร้อมให้กำลังใจอาสาสมัครอาคารแสดงประเทศไทยก่อนไปทำหน้าที่ประจำนิทรรศการอาคารแสดงประเทศไทยในงานเวิลด์เอ็กซ์โป 2020 ดูไบ (World Expo 2020 Dubai)
วันนี้ (14 ก.ย.64) เวลา 15.00 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบโอวาทแก่เยาวชนที่ได้รับคัดเลือกเป็นอาสาสมัครอาคารแสดงประเทศไทย จากโครงการ “ไทยแลนด์ พาวิลเลียน แอมบาสเดอร์” (Thailand Pavilion Ambassador) 25 คน ในฐานะผู้แทนประเทศไทยปฏิบัติทำหน้าที่ประจำนิทรรศการอาคารแสดงประเทศไทยในงานเวิลด์เอ็กซ์โป 2020 ดูไบ World Expo 2020 Dubai
นายกรัฐมนตรี กล่าวว่า รัฐบาลสนับสนุนให้ประเทศไทยเข้าร่วมงานนิทรรศการ World Expo 2020 Dubai ณ เมืองดูไบ ประเทศสหรัฐอาหรับเอมิเรตส์  ซึ่งเป็นโอกาสสำคัญในการประชาสัมพันธ์ให้ทั่วโลกได้รู้จักประเทศไทยเพิ่มมากขึ้นในมิติต่าง ๆ และยังกระตุ้นให้เกิดการขับเคลื่อนทางเศรษฐกิจ ทั้งในด้านการค้า การท่องเที่ยว และการลงทุนที่จะตามมาในอนาคต สร้างความเชื่อมั่นในศักยภาพการพัฒนาด้านนวัตกรรมและเทคโนโลยีดิจิทัลของประเทศไทย ตลอดจน การนำนวัตกรรมและเทคโนโลยีดิจิทัลมาใช้ในการส่งเสริมการท่องเที่ยวอย่างเป็นรูปธรรม ทั้งนี้ การประชาสัมพันธ์อาคารแสดงประเทศไทย ยังนำเสนออัตลักษณ์ความเป็นไทย ตลอดจนศักยภาพด้านเทคโนโลยีดิจิทัลของประเทศไทยให้นานาประเทศได้ประจักษ์
ในช่วงท้าย นายกรัฐมนตรี ได้ชื่นชมโครงการฯ ที่เปิดโอกาสให้ตัวแทนเยาวชนไทยได้เข้ามามีส่วนร่วมและเป็นตัวแทนประเทศไทยในการร่วมแลกเปลี่ยนวัฒนธรรม และประชาสัมพันธ์อาคารแสดงประเทศไทย นำเสนออัตลักษณ์ความเป็นไทย อาทิ รอยยิ้มสยาม อาหารไทย ธรรมชาติที่สวยงาม และบุคลิกความเป็นไทยที่ อ่อนน้อมถ่อมตน ซึ่งในส่วนของรัฐบาลพยายาม "พลิกโฉมประเทศไทย" ให้มั่นคง มั่งคั่ง ยั่งยืน เพื่อวันนี้และวันข้างหน้าสำหรับคนไทยทุกคน
สำหรับ “อาคารแสดงประเทศไทย (Thailand Pavilion)” ณ งานเวิลด์เอ็กซ์โป 2020 ดูไบ (World Expo 2020 Dubai) จัดขึ้นภายใต้แนวคิด “การขับเคลื่อนสู่อนาคต” (Mobility for the Future) เพื่อร่วมขับเคลื่อนประเทศไทยไปสู่อนาคต กำหนดจัดขึ้นระหว่างวันที่ 1 ตุลาคม 2564 – 31 มีนาคม 2565
------------------
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 6 มกราคม 2565
อนุทิน ยืนยัน สธ.มีความพร้อมดูแลผู้ติดเชื้อโควิด 19 เตรียมเสนอ ศบค. พิจารณายกระดับพื้นที่
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์ผู้ติดเชื้อเป็นไปตามที่คาดการณ์ จับตาต่อเนื่องอีก 7-10 วัน พร้อมปรับมาตรการทุกด้าน ทั้งการเข้าเมือง การควบคุมโรค การกักตัว เตรียมเสนอ ศบค.ยกระดับพื้นที่เป็นสีส้ม
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์ผู้ติดเชื้อเป็นไปตามที่คาดการณ์ จับตาต่อเนื่องอีก 7-10 วัน พร้อมปรับมาตรการทุกด้าน ทั้งการเข้าเมือง การควบคุมโรค การกักตัว เตรียมเสนอ ศบค.ยกระดับพื้นที่เป็นสีส้ม ยืนยันมีความพร้อมดูแลผู้ติดเชื้อที่มีอาการ ทั้งยา เวชภัณฑ์ บุคลากรทางการแพทย์ ส่วนผู้ที่ไม่มีอาการให้เข้าระบบHI/CI คาดจะมีผู้ป่วยอาการหนักเพิ่มไม่มาก เนื่องจากส่วนใหญ่ได้รับการฉีดวัคซีนแล้ว
วันนี้ (6 มกราคม 2565) ที่สำนักงานปลัดกระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า สถานการณ์การติดเชื้อโควิด 19 หลังช่วงเทศกาลปีใหม่เป็นไปตามที่คาดการณ์ไว้ ซึ่งกระทรวงสาธารณสุขพร้อมปรับมาตรการทุกด้านทั้งการเข้าเมือง การควบคุมโรค การแยกกัก และการกักตัว และกรมควบคุมโรคจะเสนอ ศบค.ให้พิจารณายกระดับพื้นที่เป็นสีส้ม จำกัดการบริโภคเครื่องดื่มแอลกอฮอล์ เนื่องจากเป็นจุดที่มีความเสี่ยงในการแพร่เชื้อมากที่สุด และจำกัดผู้ที่ลงทะเบียนเข้าประเทศในระบบTest & Goให้เกิดผลกระทบให้น้อยที่สุด โดยกำหนดเข้าประเทศวันสุดท้าย 15 มกราคม 2565 ซึ่งจะรับฟังในมิติทางเศรษฐกิจและด้านอื่นๆ ประกอบกัน และมาประเมินศักยภาพอีกครั้ง
นายอนุทินกล่าวต่อว่า ต้องเฝ้าระวังติดตามจำนวนผู้ติดเชื้อที่เพิ่มขึ้นในระลอกนี้ต่อเนื่องอีกประมาณ 7-10 วันจึงจะทราบสถานการณ์ที่แน่ชัด ขณะนี้ได้เตรียมความพร้อมทั้งระบบ ยา เวชภัณฑ์ บุคลากรทางการแพทย์ สำหรับกลุ่มผู้ติดเชื้อที่มีอาการ ผู้ป่วยที่ต้องใช้ห้องICU ไว้เรียบร้อยแล้ว คาดว่าจะมีจำนวนผู้ป่วยที่มีอาการหนักเพิ่มไม่มากเนื่องจากประชาชนส่วนใหญ่ได้รับการฉีดวัคซีนแล้ว หากการติดเชื้อยังมีอัตราเพิ่มขึ้นตามปกติจะสามารถควบคุมสถานการณ์ได้เร็ว สำหรับด้านการรักษากระทรวงสาธารณสุขมีมาตรฐานในการดูแล โดยขึ้นอยู่กับการตัดสินใจของแพทย์ หากผู้ป่วยไม่มีอาการ ขอความร่วมมือให้เข้าระบบ Home Isolation หรือ CommunityIsolation เพื่อสำรองเตียง เวชภัณฑ์ อุปกรณ์ทางการแพทย์ และ บุคลากรทางการแพทย์ไว้สำหรับผู้ป่วยที่มีอาการหนัก
ด้านนายแพทย์จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ กล่าวว่า ขณะนี้ สปสช. มีความพร้อมในการดูแลผู้ติดเชื้อ โดยมีระบบสายด่วน 1330 จับคู่ผู้ป่วยเข้าระบบHome Isolation และ Community Isolation รองรับสายเข้าพร้อมกันได้ทั้งหมด 3,000 สาย มีเจ้าหน้าที่รับสายจำนวน 300 คน ตลอด 24 ชั่วโมง ที่ผ่านมามีผู้ที่โทรศัพท์เข้ามาขอเตียงทั้งหมด 1,709 คน นำเข้าระบบกรมการแพทย์ได้ภายใน 6 ชั่วโมง ขอให้ความมั่นใจว่าแม้ผู้ติดเชื้อจะอยู่ที่บ้านก็สามารถดูแลได้เหมือนกับอยู่ที่โรงพยาบาล มีหน่วยบริการ อาหาร ยา อุปกรณ์ทางการแพทย์ดูแลตามมาตรฐาน คาดว่าจะรองรับสถานการณ์ได้
*************************************** 6 มกราคม 2565
วันอังคารที่ 11 มกราคม 2565
โฆษกรัฐบาล เผย "นายกฯ" ย้ำวัคซีนยังเป็นเครื่องมือสำคัญจะช่วยเพิ่มภูมิคุ้มกัน ลดอัตราการเสียชีวิต ในขณะที่ยอดติดเชื้อวันนี้ อยู่ที่ 7,133 ราย
โฆษกรัฐบาล เผย "นายกฯ" ย้ำวัคซีนยังเป็นเครื่องมือสำคัญจะช่วยเพิ่มภูมิคุ้มกัน ลดอัตราการเสียชีวิต ในขณะที่ยอดติดเชื้อวันนี้ อยู่ที่ 7,133 ราย
วันนี้ 11 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการ เตรียมความพร้อมของกระทรวงสาธารณสุข ในการยกระดับระบบสาธารณสุขเพื่อรองรับการระบาดระลอกใหม่ เช่น ระบบ Home Isolation / Community Isolation โรงพยาบาลสนาม และยาฟาวิพิราเวียร์ เวชภัณฑ์ เพื่อรองรับผู้ป่วยที่จะเพิ่มมากขึ้น โดยกระทรวงสาธารณสุขได้ รายงานขีดความสามารถระบบการกักกันตัวที่บ้าน (HI) และการกักตัวในที่ชุมชน (CI) ทั่วประเทศ สามารถรองรับได้ประมาณ 187,000 คน (HI = 43,000 คน /CI = 144,000 คน) ซึ่งกรมการแพทย์ได้พัฒนาระบบ HI และ CI ให้ครอบคลุมทั้งมิติการควบคุมโรคและการป้องกันโรคด้วย ทั้งนี้ นายกรัฐมนตรียังมอบหมายให้กระทรวงสาธารณสุขตรวจสอบลงไปในรายพื้นที่ย่อยที่เป็นพื้นที่เสี่ยง เพื่อเตรียมระบบ รพ.สนาม HI/CI ให้เพียงพอกับจำนวนผู้ติดเชื้อในพื้นที่ที่อาจจะน่าจะเพิ่มขึ้นด้วย ขณะเดียวกันก็สำรวจประชากรเด็กเล็ก ซึ่งอาจเป็นกลุ่มเปราะบางใหม่ โดยเด็กเล็กและผู้ปกครองต้องยินยอมและสมัครใจในการเข้ารับวัคซีน เนื่องจากวัคซีนยังเป็นเครื่องมือสำคัญอย่างหนึ่งที่จะช่วยเพิ่มภูมิคุ้มกัน ลดอัตราการเสียชีวิต ป้องกันการป่วยหนัก และลดอัตราการรับการรักษาในโรงพยาบาลเป็นเวลานานๆ สร้างภูมิคุ้มกันหมู่ และลดการติดเชื้อ สำหรับผู้ติดเชื้อที่มีอาการหนัก และที่ต้องใช้เครื่องช่วยหายใจยังคงมีแนวโน้มลดลง
สำหรับจำนวนผู้ติดเชื้อรายใหม่ในช่วงเช้าของวันที่ 11 ม.ค. 65 รวม 7,133 ราย จำแนกเป็นผู้ป่วยจากระบบเฝ้าระวังฯ 6,632 ราย ผู้ป่วยจากการค้นหาเชิงรุก 45 ราย ผู้ป่วยภายในเรือนจำ/ที่ต้องขัง 45 ราย ผู้ป่วยติดเชื้อเข้าข่าย /ATK 1,545 ราย ผู้ป่วยมาจากต่างประเทศ 411 ราย ผู้ป่วยสะสม 61 ,1 74 ราย (ตั้งแต่ 1 มกราคม 2565) หายป่วยกลับบ้าน 3,306 ราย หายป่วยสะสม 32,291 ราย (ตั้งแต่ 1 มกราคม 2565) ผู้ป่วยกำลังรักษา 61,974 ราย เสียชีวิต 12 ราย สำหรับการให้บริการวัคซีน COVID-19 วันที่ 10 มกราคม 2565 เวลา 20:49 น. ประเทศไทยฉีดวัคซีนสะสมแล้ว 107,400,315 โดส แบ่งเป็นเข็มที่ 1 ฉีดสะสม 51,541,362 โดส เข็มที่ 2 ฉีดสะสม 46,987,287 โดส เข็มที่ 3 ฉีดสะสม 8,430,651 โดส เข็มที่ 4 ฉีดสะสม 441,015 โดส
“นายกรัฐมนตรีห่วงใยประชาชนจากสถานการณ์การระบาดโควิดสายพันธุ์ โอมิครอน ที่มีอัตราการแพร่เชื้อกระจายอย่างรวดเร็ว ทำให้ทุกคนมีความเสี่ยงต่อการติดเชื้อได้ง่าย โดยฝากให้ประชาชนเฝ้าสังเกตตนเอง ว่ามีอาการใดที่บ่งบอกหรือน่าสงสัยในการติดเชื้อ เช่น มีไข้ ไอ จาม มีน้ำมูก สัมผัสใกล้ชิดกับผู้ที่สงสัยติดเชื้อ โดยเฉพาะผู้ที่มีประวัติการเดินทางไปยังพื้นที่กลุ่มเสี่ยง ให้รีบพบแพทย์และแจ้งข้อมูล ประวัติการเดินทางด้วยข้อเท็จจริง เพื่อทำการวินิจฉัยและรักษาต่อไป ยิ่งรู้ว่าตัวเองนั้นติดเชื้อได้เร็ว ทำให้สามารถหยุดการแพร่กระจายเชื้อได้ดี ช่วยลดการเกิดผู้ติดเชื้อในวงกว้าง เชื่อว่า หากเราร่วมมือกันดูแลตนเองจะสามารถก้าวข้ามสถานการณ์นี้ได้อย่างดีและปลอดภัยทุกคน" โฆษกประจำสำนักนายกรัฐมนตรี กล่าว
........................
วันศุกร์ที่ 17 มิถุนายน 2565
สธ.ปรับแจ้งเตือนภัย “โควิด” เป็นระดับ 2 ทั่วประเทศให้สอดคล้องสถานการณ์ที่ลดลง
ปลัดกระทรวงสาธารณสุข เผยปรับการแจ้งเตือนภัย “โควิด” จากระดับ 3 เป็นระดับ 2 ทั่วประเทศ ให้สอดคล้องกับสถานการณ์โควิดที่ลดลง ไม่พบการระบาดเป็นกลุ่มก้อนมากขึ้นหลังเปิดสถานบันเทิง ขณะที่ ศบค.เห็นชอบปรับเป็นพื้นที่สีเขียวทุกจังหวัด
ปลัดกระทรวงสาธารณสุข เผยปรับการแจ้งเตือนภัย “โควิด” จากระดับ 3 เป็นระดับ 2 ทั่วประเทศ ให้สอดคล้องกับสถานการณ์โควิดที่ลดลง ไม่พบการระบาดเป็นกลุ่มก้อนมากขึ้นหลังเปิดสถานบันเทิง ขณะที่ ศบค.เห็นชอบปรับเป็นพื้นที่สีเขียวทุกจังหวัด ยังแนะนำกลุ่มเสี่ยง 608 และคนรับวัคซีนไม่ครบ งดเข้าสถานบันเทิง เลี่ยงเข้าสถานที่แออัด กิจกรรมรวมกลุ่มคนจำนวนมาก
วันนี้ (17 มิถุนายน 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โรคโควิด 19 ของประเทศไทยมีแนวโน้มลดลงอย่างชัดเจน ทั้งผู้ป่วยรายใหม่ ผู้ป่วยอาการหนัก และผู้เสียชีวิต จังหวัดส่วนใหญ่เข้าสู่ระยะขาลง (Declining) แม้จะมีการผ่อนคลายมาตรการ ทั้งการเปิดสถานบันเทิง ผับบาร์ คาราโอเกะ ก็ยังไม่มีรายงานการระบาดเป็นกลุ่มก้อนในคลัสเตอร์นี้ ผู้ประกอบการส่วนใหญ่ปฏิบัติตามมาตรการ COVID Free Setting ได้ ขณะที่ระบบสาธารณสุขมีการเตรียมความพร้อมรองรับ ทั้งเตียง ยา เวชภัณฑ์ มีเพียงพอต่อการให้บริการ อัตราการครองเตียงระดับ 2 และ 3 หรือเตียงสีเหลืองสีแดงต่ำกว่า 10% ซึ่งในการประชุม ศบค.ชุดใหญ่วันนี้ จึงได้รายงานสถานการณ์ให้ทราบว่าแนวโน้มดีขึ้น และเสนอให้ปรับระดับพื้นที่สถานการณ์หรือพื้นที่สีทั่วราชอาณาจักร เป็นพื้นที่เฝ้าระวัง (สีเขียว) ทั้งประเทศ รวมถึงกระทรวงสาธารณสุขมีการปรับคำแนะนำการเตือนภัยโควิดจากระดับ 3 เป็นระดับ 2 ทั่วประเทศ
ทั้งนี้ การแจ้งเตือนภัยโควิดระดับ 2 มีคำแนะนำการปฏิบัติตัว โดยเน้นในกลุ่มเสี่ยง 608 ได้แก่ ผู้สูงอายุ 60 ปีขึ้นไป ผู้ป่วยโรคเรื้อรัง และหญิงตั้งครรภ์ รวมถึงผู้ที่ได้รับวัคซีนไม่ครบตามเกณฑ์ คือ เข็มกระตุ้น ดังนี้ ให้งดเข้าสถานบันเทิง หลีกเลี่ยงการเข้าสถานที่ระบบปิดหรือแออัด หลีกเลี่ยงการร่วมกิจกรรมที่มีคนรวมกลุ่มจำนวนมาก หลีกเลี่ยงโดยสารขนส่งสาธารณะทุกประเภท และเลี่ยงการเดินทางไปต่างประเทศ ส่วนประชาชนทั่วไปสามารถปฏิบัติตัวใช้ชีวิตได้ตามปกติ แต่แนะนำว่ายังต้องคงมาตรการป้องกันควบคุมโรค 2U คือ Universal Prevention ป้องกันการติดเชื้อด้วยการเว้นระยะห่าง ล้างมือบ่อยๆ สวมหน้ากากอนามัย และ Universal Vaccination โดยขอให้ทุกคนมารับวัคซีนโควิด 19 เข็มกระตุ้น เป็นพื้นฐาน โดยเฉพาะกลุ่มเสี่ยง 608 ให้ได้รับวัคซีนเข็มกระตุ้นมากกว่า 60% ส่วนสถานประกอบการต่างๆ ยังขอให้ปฏิบัติตามมาตรการ COVID Free Setting
“การแจ้งเตือนภัยระดับ 3 มีเรื่องของคำแนะนำให้ทุกคนงดเข้าสถานบันเทิงและเลี่ยงเข้าสถานที่ระบบปิดหรือแออัด แต่ขณะนี้มีการผ่อนคลายมาตรการเปิดสถานบันเทิง และไม่พบการติดเชื้อเป็นกลุ่มก้อนเพิ่มมากขึ้น จึงปรับระดับการแจ้งเตือนและคำแนะนำการปฏิบัติตัวให้สอดคล้องกับสถานการณ์ เพื่อให้ประชาชนสามารถใช้ชีวิตใกล้เคียงปกติที่สุด โดยเน้นในกลุ่มเสี่ยง 608 และผู้ที่รับวัคซีนไม่ครบ เนื่องจากผู้เสียชีวิตจากโควิด 19 เกือบทั้งหมดเป็นกลุ่มนี้ จึงแนะนำให้งดและหลีกเลี่ยงปัจจัยเสี่ยง และป้องกันตนเองด้วยการมารับวัคซีนเพื่อเพิ่มภูมิคุ้มกัน” นพ.เกียรติภูมิกล่าว
******************************************** 17 มิถุนายน 2565
วันพฤหัสบดีที่ 9 กันยายน 2564
ประกาศ ขสมก. ประจำวันที่ 9 กันยายน 2564​ พบพนักงานติดเชื้อไวรัส COVID-19 จำนวน​ 5 ราย
ประกาศ ขสมก. ประจำวันที่ 9 กันยายน 2564​ พบพนักงานติดเชื้อไวรัส COVID-19 จำนวน​ 5 ราย
1) พนักงานขับรถโดยสารธรรมดา สาย 71 เพศชาย อายุ 45 ปี
2) พนักงานเก็บค่าโดยสารรถปรับอากาศ สาย 168 เพศหญิง อายุ 51 ปี
3) พนักงานขับรถโดยสารธรรมดา สาย 70 เพศชาย อายุ 40 ปี
4) พนักงานเก็บค่าโดยสารรถธรรมดา สาย 70 เพศหญิง อายุ 43 ปี
5) พนักงานขับรถโดยสารธรรมดา สาย 70 เพศชาย อายุ 42 ปี
วันพฤหัสบดีที่ 7 เมษายน 2565
“กรุงไทย” ตอกย้ำผู้นำ Gold Wallet เปิด “ถอนทองออนไลน์” หนุนลงทุนทอง ซื้อ-ขาย-ถอน ครบจบในแอปฯเดียวผ่าน “เป๋าตัง”
กรุงไทยร่วมกับ MTS GOLD แม่ทองสุก เปิดตัวบริการ “ถอนทองออนไลน์” ผ่าน Krungthai Gold Wallet บนแอปฯ เป๋าตัง ลงทุนทองคำทั้งซื้อ-ขาย-ถอนทอง จบในแอปฯเดียว ตอกย้ำผู้นำดิจิทัลแพลตฟอร์ม เผยสถานการณ์รัสเซีย-ยูเครนดันยอดใช้บริการพุ่งกว่า 70,000 บัญชี
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารเดินหน้าพัฒนานวัตกรรมการลงทุนอย่างต่อเนื่อง ครอบคลุมสินทรัพย์ที่ตอบโจทย์ผู้ลงทุนทุกกลุ่ม บนช่องทางที่เข้าถึงได้ง่าย โดยเฉพาะบนแอปพลิเคชันเป๋าตัง ซึ่งปัจจุบันมีผลิตภัณฑ์และบริการที่ตอบโจทย์ความต้องการที่หลากหลาย รวมทั้ง บริการ “Krungthai Gold Wallet” ที่ร่วมกับ MTS GOLD แม่ทองสุก เปิดให้นักลงทุนซื้อขายทองคำบริสุทธิ์ 99.99% ผ่านช่องทางออนไลน์ได้แบบเรียลไทม์ โดยไม่ต้องเดินทางไปร้านทอง สะดวก รวดเร็ว และปลอดภัย และทันต่อสถานการณ์ ซึ่งจากสถานการณ์ความขัดแย้งระหว่างรัสเซียกับยูเครน ทำให้นักลงทุนติดตามสถานการณ์ราคาทองคำและอัตราแลกเปลี่ยนอย่างใกล้ชิด เพื่อหาโอกาสลงทุนในสินทรัพย์ที่ได้ประโยชน์จากสถานการณ์ดังกล่าว ส่งผลให้แพลตฟอร์ม Krungthai Gold Wallet บนแอปพลิเคชันเป๋าตัง มีผู้สนใจเปิดใช้บริการเพิ่มมากขึ้นกว่า 70,000 บัญชี สะท้อนถึงความเชื่อมั่นของนักลงทุนที่มีต่อผลิตภัณฑ์และบริการที่ตอบโจทย์นักลงทุน
​ล่าสุด ธนาคารได้เปิดตัวบริการใหม่ “ถอนทองออนไลน์” บนแอปฯ เป๋าตัง เพื่อเพิ่มความเชื่อมั่นให้นักลงทุนสามารถลงทุนในทองคำได้แบบครบวงจร ทั้งซื้อ ขาย และถอนทองคำได้ ทุกที่ สะดวก รวดเร็ว และปลอดภัย และทันต่อสถานการณ์ที่เกิดขึ้น โดยนักลงทุนสามารถส่งคำสั่งถอนทองแท่งบริสุทธิ์ 99.99% ที่จำนวนขั้นต่ำเพียง 0.1 ออนซ์ ให้กับร้านทองแบบออนไลน์ได้ทุกวัน ตั้งแต่เวลา 01:00 น. – 22:30 น. โดยสามารถรับทองได้ภายใน 3 วันนับจากวันที่ส่งคำสั่งถอนทองสำเร็จ เพียงแสดงบัตรประชาชนและสลิปการทำรายการไปยืนยัน เพื่อรับทองด้วยตัวเองที่สาขาร้านแม่ทองสุกที่เลือกผ่าน Gold Wallet รวม 5 สาขา ได้แก่ สาขาเซ็นทรัลปิ่นเกล้า สาขาเซ็นทรัล เวสเกต สาขากรอบพระ สาขาวงเวียนใหญ่ และ สาขาดิโอลด์สยาม
ธนาคารมุ่งให้ความสำคัญการทำธุรกิจอย่างยั่งยืน คำนึงถึงผู้มีส่วนได้เสียทุกกลุ่ม ตอกย้ำถึงความเป็นผู้นำตลาดในการทำ ESG Financial Solution ที่พร้อมตอบโจทย์เป้าหมายการพัฒนาอย่างยั่งยืน โดยพัฒนาโครงสร้างพื้นฐานด้านดิจิทัลมายกระดับคุณภาพชีวิตของลูกค้าทุกกลุ่มให้ดียิ่งขึ้น ผ่านแอปพลิเคชันเป๋าตัง ซึ่งจะทำให้ทุกกิจกรรมการใช้ชีวิต ทั้งการใช้จ่าย รวมถึงการออมและการลงทุน เป็นเรื่องง่าย สะดวก ปลอดภัย ทำรายการได้ทุกที่ ทุกเวลา
วันเสาร์ที่ 17 กรกฎาคม 2564
นายกฯติดตามสถานการณ์โควิด-19 ที่แพร่ระบาดมากขึ้น สั่งหน่วยงานชี้แจงสถานการณ์ให้ประชาชนรับทราบ เพื่อเตรียมตัวสำหรับมาตรการที่เข้มงวดขึ้น
นายกฯติดตามสถานการณ์โควิด-19 ที่แพร่ระบาดมากขึ้น สั่งหน่วยงานชี้แจงสถานการณ์ให้ประชาชนรับทราบ เพื่อเตรียมตัวสำหรับมาตรการที่เข้มงวดขึ้น
วันนี้ ( 17 กค 2564 ) นายอนุชา บูรพชัยศรี โฆษกประจำสำนักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์การแพร่ระบาดของโรคโควิด-19 ที่มีผู้ติดเชื้อและผู้เสียชีวิตเพิ่มสูงขึ้น แม้ทุกภาคส่วนจะร่วมมือกันอย่างถึงที่สุด อย่างไม่เหน็ดเหนื่อย และไม่ได้พัก เพราะเป็นห่วงและต้องการควบคุมการแพร่ระบาดและช่วยเหลือประชาชนผู้ติดเชื้ออย่างถึงที่สุด โดยในการประชุม ศบค. วาระเร่งด่วนในวันที่ 16 กค. ที่ผ่านมา ที่ประชุม ศบค. ได้หารือร่วมกับคณะแพทย์และเร่งหาข้อสรุปแนวทางและมาตรการสำคัญเพื่อควบคุมและหยุดยั้งการแพร่ระบาดโดยเร็วที่สุด พร้อมทั้งประเมินผลจากมาตรการที่ประกาศใ้ช้ที่ผ่านมา ซึ่งยังคงไม่ได้ผลตามที่คาดไว้ ดังนั้น เพื่อให้การแพร่ระบาดและการสูญเสียน้อยลงให้มากที่สุด ศบค. และคณะแพทย์ เห็นพ้องว่าจำเป็นต้องยกระดับมาตรการให้เข้มข้นขึ้น ซึ่งจะต้องกระทบต่อการดำรงชีวิตของประชาชนอย่างหลีกเลี่ยงไม่ได้ แต่ทั้งนี้ นายกรัฐมนตรีในฐานะ ผอ. ศบค. ได้สั่งให้หน่วยงานจัดทำแผนและดำเนินการช่วยเหลือ เยียวยา ประชาชนควบคู่กันไปด้วย เพื่อบรรเทาผลกระทบด้านต่างๆ ดังนั้น เพื่อการเตรียมความพร้อมและให้ประชาชนได้เตรียมตัว นายกรัฐมนตรีได้สั่งการให้ ศบค. กระทรวงสาธารณสุข คณะแพทย์ และทุกหน่วยงานที่เกี่ยวข้องชี้แจงสถานการณ์ให้ประชาชนรับทราบอย่างทั่วถึง เพื่อขอความร่วมมือจากทุกภาคส่วนล่วงหน้าก่อนจะมีการประกาศใช้โดยเฉพาะในพื้นที่ที่มีการรายงานผู้ติดเชื้อและผู้เสียชีวิตมาก ซึ่งมาตรการที่เข้มงวดขึ้นนี้จะเสนอมายังนายกรัฐมนตรี เพื่ออนุมัติและสั่งการการดำเนินการต่อไปโดยเร็วที่สุด เพื่อให้ทันต่อสถานการณ์ในขณะนี้
วันพุธที่ 30 มีนาคม 2565
นายกฯ ติดตามการจัดการเวชภัณฑ์ในการดูแลรักษาผู้ป่วยโควิด – 19 ยืนยัน “ฟาวิพิราเวียร์” มีเพียงพอ กระจายยาไปแล้วทุกจังหวัดทั่วประเทศกว่า  72.52 ล้านเม็ด
นายกฯ ติดตามการจัดการเวชภัณฑ์ในการดูแลรักษาผู้ป่วยโควิด – 19 ยืนยัน “ฟาวิพิราเวียร์” มีเพียงพอ กระจายยาไปแล้วทุกจังหวัดทั่วประเทศกว่า  72.52 ล้านเม็ด
วันนี้ (30 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการบริหารจัดการเวชภัณฑ์ที่ใช้ในการดูแลรักษาผู้ป่วยโควิด – 19 พร้อมกำชับให้หน่วยงานที่เกี่ยวข้องติดตามตรวจสอบประสิทธิภาพของระบบให้บริการเพื่ออำนวยความสะดวกแก่ประชาชนให้สามารถเข้าถึงการรักษาได้อย่างทั่วถึงและรวดเร็ว ทั้งนี้ กระทรวงสาธารณสุขยืนยัน “ยาฟาวิพิราเวียร์” มีเพียงพอสำหรับใช้ในการรักษาผู้ป่วยโควิด – 19 โดยช่วงเดือนกุมภาพันธ์ - เมษายน 2565 องค์การเภสัชกรรมได้ผลิตและจัดหายาฟาวิพิราเวียร์เข้ามารวม 128.1 ล้านเม็ด โดยในช่วงวันที่ 1 - 28 มีนาคม 2565 มีการผลิตและจัดหายาจำนวน 73.9 ล้านเม็ด และได้มีการกระจายยาให้ทุกจังหวัดทั่วประเทศไทยจำนวน 72.52 ล้านเม็ด
โฆษกประจำสำนักนายกรัฐมนตรียังยืนยันว่า นายกรัฐมนตรีในฐานะผู้อำนวยการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ยังสนับสนุนให้มีการใช้ยารักษาผู้ป่วยโควิด 19 หลายชนิด ทั้งยาฟ้าทะลายโจร ฟาวิพิราเวียร์ เรมดิซิเวียร์ และโมลนูพิราเวียร์ ล่าสุดคณะรัฐมนตรืยังอนุมัติเห็นชอบให้มีการจัดหายาแพกซ์โลวิดเข้ามาเพิ่มเติม โดยในส่วนของยาฟาวิพิราเวียร์ ข้อมูลวันที่ 28 มีนาคม 2565 มียาคงคลังทั่วประเทศ 25 ล้านเม็ด อยู่ในส่วนกลาง 2.2 ล้านเม็ด ในโรงพยาบาลต่าง ๆ 22.8 ล้านเม็ด ทั้งนี้ นายกรัฐมนตรียืนยันไทยมีระบบสาธารณสุข ที่มีสมรรถนะในการบริการประชาชนและเตรียมพร้อมในการรองรับทุกสถานการณ์ด้วยแล้ว
สำหรับผู้ติดเชื้อโควิด - 19 รายใหม่วันนี้ รวม 25,389 ราย จำแนกเป็นผู้ป่วยจากในประเทศ 25,342 ราย ผู้ป่วยมาจากต่างประเทศ 47 ราย ผู้ป่วยสะสม 1,377,352 ราย (ตั้งแต่ 1 มกราคม 2565) หายป่วยกลับบ้าน 26,084 ราย หายป่วยสะสม 1,162,876 ราย (ตั้งแต่ 1 มกราคม 2565) ผู้ป่วยกำลังรักษา 244,372 ราย เสียชีวิต 87 ราย ล่าสุดการให้บริการวัคซีน โควิด-19 สะสมอยู่ที่ 129,247,276 โดส เข็มที่ 1 ฉีดสะสม 55,447,596 โดส เข็มที่ 2 ฉีดสะสม 50,271,534 โดส เข็มที่ 3 ฉีดสะสม 21,390,157 โดส เข็มที่ 4 ฉีดสะสม 2,137,989 โดส
……....................
วันพฤหัสบดีที่ 22 กรกฎาคม 2564
รมว.แรงงาน ชื่นชมแรงงานไทยที่ทำงานต่างประเทศ มอบอธิบดีกกจ.  ตรวจเยี่ยมและให้กำลังใจแรงงานก่อนเดินทางไปเก็บผลไม้ป่าประเทศฟินแลนด์ และประเทศสวีเดน
วันที่ 21 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายไพโรจน์ โชติกเสถียร อธิบดีกรมการจัดหางาน  ตรวจเยี่ยมพร้อมให้กำลังใจแรงงานไทย จำนวน 384  คน ก่อนเดินทางไปทำงานเก็บผลไม้ป่า และทำงานในตำแหน่งคนงานตามฤดูกาล (Seasonal Work)
นายไพโรจน์ โชติกเสถียร อธิบดีกรมการจัดหางาน เปิดเผยว่า ในวันนี้ นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ตน ตรวจเยี่ยมและให้กำลังใจแรงงานไทยที่กำลังจะเดินทางไปทำงานเก็บผลไม้ป่า และทำงานในตำแหน่งคนงานตามฤดูกาล (Seasonal Work) ในประเทศฟินแลนด์ และประเทศสวีเดน ณ ท่าอากาศยานนานาชาติสุวรรณภูมิ จังหวัดสมุทรปราการ สำหรับวันนี้ มีแรงงานเดินทาง จำนวน 384 คน แบ่งเป็นฟินแลนด์ จำนวน 296 คน สวีเดน จำนวน 88 คน ก่อนที่ทั้งหมดจะเดินทางด้วยเครื่องบินของสายการบิน QATAR AIRWAYS เที่ยวบิน QR 833
นายไพโรจน์ กล่าวต่อว่า ท่านรัฐมนตรี สุชาติ ยังฝากแสดงความห่วงใยและมอบคำกล่าวให้กำลังใจแก่แรงงานไทยที่จะเดินทางว่า ขอให้ทุกคนตั้งใจทำงาน ตั้งใจเรียนรู้ และดูแลสุขภาพให้ดี หากรู้จักเก็บออม เมื่อกลับมาจะสามารถยกระดับคุณภาพชีวิตให้ตนเองและครอบครัวได้ นอกจากนี้ขอให้ทุกคนภูมิใจในตัวเอง ในสถานการณ์ที่ประเทศอยู่ในช่วงวิกฤตินี้ ทุกคนคือฮีโร่ ที่นำรายได้กลับเข้าสู่ประเทศไทย
“สำหรับฤดูกาลเก็บผลไม้ป่าปี 2021 มีเป้าหมายจัดส่งแรงงานไทยเดินทางไปเก็บผลไม้ป่าในฟินแลนด์และสวีเดน จำนวน 8,200 คน โดยเดินทางไปเก็บผลไม้ป่าในฟินแลนด์ จำนวน 3,000 คน เดินทางแล้ว 1,112 คน และเดินทางไปเก็บผลไม้ป่าในสวีเดน จำนวน 5,200 คน เดินทางแล้ว 833 คนซึ่งจะทยอยเดินทางตั้งแต่ต้นเดือน ไปจนถึงสิ้นเดือนกรกฎาคม 2564 จนครบจำนวนตามเป้าหมาย
ทั้งนี้ คนหางานที่ต้องการเดินทางไปทำงานในต่างประเทศ สามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694 หรือเว็บไซต์ www.doe.go.th/overseas" อธิบดีกรมการจัดหางาน กล่าว
วันเสาร์ที่ 25 กันยายน 2564
แจ้งเตือนประชาชนเกี่ยวกับการถูกหลอกให้โอนเงินเพื่อแลกเปลี่ยนสกุลเงินดิจิทัล
ตามที่ได้ปรากฏว่ามีการแอบอ้างว่าจะการใช้สกุลเงินดิจิทัลใหม่ทั่วโลก รวมทั้งจะมีการยกหนี้ในระบบสถาบันการเงินและแลกเปลี่ยนเงินฝากในระบบสถาบันการเงินเป็นสกุลเงินดิจิทัลนั้น กระทรวงการคลังขอเรียนว่าข้อความดังกล่าวไม่ได้เป็นความจริงแต่อย่างใด
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ได้ปรากฏว่ามีการแอบอ้างว่าจะการใช้สกุลเงินดิจิทัลใหม่ทั่วโลก รวมทั้งจะมีการยกหนี้ในระบบสถาบันการเงินและแลกเปลี่ยนเงินฝากในระบบสถาบันการเงินเป็นสกุลเงินดิจิทัลนั้น กระทรวงการคลังขอเรียนว่าข้อความดังกล่าวไม่ได้เป็นความจริงแต่อย่างใด จึงขอให้ประชาชนใช้ความระมัดระวังอย่าโอนเงินหรือเปิดเผยข้อมูลส่วนบุคคลให้กับบุคคลที่มีการแอบอ้างในลักษณะดังกล่าว รวมทั้งอย่าส่งต่อ หรือแชร์ข้อมูลต่างๆ ที่มิได้ถูกเผยแพร่อย่างเป็นทางการจากกระทรวงการคลังหรือธนาคารแห่งประเทศไทย (ธปท.)
ปัจจุบัน กฎหมายว่าด้วยเงินตรากำหนดให้เงินที่ชำระหนี้ได้ตามกฎหมายมีเพียงเหรียญกษาปณ์ที่ออกโดยกระทรวงการคลังและธนบัตรที่ออกโดย ธปท. เท่านั้น นอกจากนี้ การหลอกลวงผู้อื่นด้วยการนำข้อมูลเข้าสู่ระบบคอมพิวเตอร์เผยแพร่หรือส่งต่อข้อมูลดังกล่าวโดยรู้อยู่แล้วว่าเป็นข้อมูลอันเป็นเท็จเพื่อให้ผู้อื่นและให้ได้ไปซึ่งทรัพย์สินจากผู้ถูกหลอกลวงหรือบุคคลที่สามจะมีความผิดตามกฎหมายว่าด้วยการกระทําความผิดเกี่ยวกับคอมพิวเตอร์กระทรวงการคลังขอเตือนผู้ที่มีพฤติกรรมแอบอ้างโดยมีเจตนาหลอกลวงหรือทำให้ประชาชนเข้าใจผิด ขอให้หยุดการกระทำดังกล่าว โดยหน่วยงานของรัฐที่เกี่ยวข้องจะมีการตรวจสอบอย่างเข้มงวดและหากพบว่ามีการกระทำความผิดจะดำเนินการตามกฎหมายทันที
ทั้งนี้ ประชาชนสามารถสืบค้นข้อมูลข่าวสารเกี่ยวกับการเงินการคลังได้จากแถลงข่าวของกระทรวงการคลังในเว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง” หรือแถลงข่าวของธนาคารแห่งประเทศไทย www.bot.or.th
สำนักนโยบายระบบการเงินและสถาบันการเงิน สำนักงานเศรษฐกิจการคลัง
โทร. 0 2273 9020 ต่อ 3276
โทรสาร 0 26183374
วันจันทร์ที่ 28 มิถุนายน 2564
สธ. เตรียมพัฒนาเทคโนโลยีรองรับผู้ป่วยโควิดสีเขียวรักษาที่บ้าน
กระทรวงสาธารณสุข จับมือภาคเอกชน เตรียมพัฒนาเทคโนโลยีรองรับมาตรการ Home Isolation ให้ผู้ป่วยโควิดสีเขียวรักษาที่บ้าน อาทิ ระบบติดตามตัว ระบบข้อความแจ้งเตือน ระบบการรายงานผลออกซิเจนและอุณหภูมิ ส่งไปยังโรงพยาบาลต้นสังกัด
กระทรวงสาธารณสุข จับมือภาคเอกชน เตรียมพัฒนาเทคโนโลยีรองรับมาตรการ Home Isolationให้ผู้ป่วยโควิดสีเขียวรักษาที่บ้าน อาทิ ระบบติดตามตัว ระบบข้อความแจ้งเตือน ระบบการรายงานผลออกซิเจนและอุณหภูมิ ส่งไปยังโรงพยาบาลต้นสังกัด เพื่อให้ผู้ป่วยได้รับการรักษาอย่างเหมาะสมทันท่วงทีและเร็วที่สุด
วันนี้ (28 มิถุนายน 2564) ที่ศูนย์ฉีดวัคซีนโรงพยาบาลศรีธัญญา จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมศูนย์ฉีดวัคซีนโควิด 19 โรงพยาบาลศรีธัญญาว่าสถานการณ์โควิด 19 ในพื้นที่ กทม. และปริมณฑล ยังมีการระบาด ตัวเลขผู้ติดเชื้อสูงอย่างต่อเนื่อง ในวันนี้จะมีการประชุมเครือข่ายกรมการแพทย์และโรงเรียนแพทย์ เพื่อแก้ไขและจัดลำดับความสำคัญ การดูแลผู้ป่วยหนักสีแดงที่มีอาการรุนแรง ให้ได้รับการรักษาอย่างทันท่วงทีและมีเตียงรองรับเพียงพอ ลดการเสียชีวิตให้ได้มากที่สุด โดยมีข้อเสนอการดูแลกักตัวที่บ้าน Home Isolation เน้นในผู้ป่วยโควิดสีเขียวที่ไม่มีอาการรักษาที่บ้าน เพื่อเข้าระบบ ให้มีเตียงดูแลผู้ป่วยอาการหนัก ได้มีการหารือกับภาคเอกชนพัฒนาเทคโนโลยี เช่น จัดทำระบบติดตามตัว ระบบข้อความแจ้งเตือน และระบบการรายงานผลออกซิเจนและอุณหภูมิ รายงานผลไปยังโรงพยาบาลต้นสังกัดหรือโรงพยาบาลที่ดูแล ให้ผู้ป่วยได้รับการรักษาอย่างเหมาะสมทันท่วงทีและเร็วที่สุด ป้องกันกรณีที่มีอาการหนักแต่ไม่ได้รับการดูแล รวมถึงเป็นการช่วยลดภาระงานของบุคลากรทางการแพทย์อีกด้วย ซึ่งขณะนี้อยู่ระหว่างการเดินหน้าพัฒนา
“ที่ผ่านมาได้ลงพื้นที่หน้างานเห็นบุคลากรทางการแพทย์ทำงานกันอย่างหนักและเต็มกำลังความสามารถ หลายท่านมีความอ่อนล้า ขอเป็นกำลังใจให้ทุกท่านเข้มแข็ง ตั้งใจทำประโยชน์เพื่อดูแลประชาชน เพื่อผ่านพ้นวิกฤตโควิดนี้ไปด้วยกัน” ดร.สาธิต กล่าว
ดร.สาธิต กล่าวต่อว่า สำหรับในวันนี้ได้ลงมาเยี่ยมศูนย์ฉีดวัคซีนโรงพยาบาลศรีธัญญา ซึ่งเป็นหนึ่งในจุดฉีดภายใต้กระทรวงสาธารณสุข ให้บริการในพื้นที่กทม. ตั้งแต่วันที่ 5 พฤษภาคม 2564 ที่ผ่านมา สามารถรองรับประชาชนได้มากถึง 2,000 - 3,000 คนต่อวัน ให้บริการฉีดวัคซีนในกลุ่มบุคลากรด่านหน้า เช่น ทหาร ตำรวจ และบุคลากรทางการศึกษา เป็นต้น โดยจองคิวผ่านหน่วยงาน/องค์กร และลงทะเบียนออนไลน์ผ่านแอพพลิเคชัน Queq ของโรงพยาบาล พบว่าที่นี่มีการจัดระบบอย่างเหมาะสม มีความคล่องตัว ประชาชนได้รับความสะดวกทั้งสถานที่ การนัดหมายและการให้บริการ นอกจากนี้ ยังช่วยแบ่งเบาภาระงานจากศูนย์ฉีดวัคซีนสถาบันบำราศนราดูรได้เป็นอย่างดี อย่างไรก็ตาม มีการเตรียมแผนรองรับนโยบายของรัฐบาลในการเร่งฉีดให้แก่ 2 กลุ่มเสี่ยงคือผู้สูงอายุ 60 ปีขึ้นไป และ 7 กลุ่มโรคเรื้อรัง เนื่องจากพบว่าสัดส่วนการเสียชีวิตพบมากกว่ากลุ่มอื่น หากมีวัคซีนเพียงพอ
********************************** 28 มิถุนายน 2564
วันพุธที่ 29 มิถุนายน 2565
คปภ. เตือน..อย่าหลงเชื่อกลุ่มมิจฉาชีพ แก๊ง Call Center แอบอ้างเป็นเจ้าหน้าที่ คปภ. เรียกเงินช่วยเหลือเคลมประกันภัยโควิด
เลขาธิการ คปภ. เตือน..อย่าหลงเชื่อกลุ่มมิจฉาชีพ แก๊ง Call Center แอบอ้างเป็นเจ้าหน้าที่ คปภ. เรียกเงินช่วยเหลือเคลมประกันภัยโควิด สั่งการสาย กม.และคดี ดำเนินการตาม กม.ในทุกกรณีความผิด
ดร.สุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ด้วยขณะนี้มีกลุ่มมิจฉาชีพใช้โทรศัพท์ผ่านระบบ Call Center โทรศัพท์ไปหาประชาชนแอบอ้างว่าเป็นเจ้าหน้าที่ของสำนักงานคณะกรรมการกำกับและส่งเสริมการประกอบธุรกิจประกันภัย (สำนักงาน คปภ.) ข่มขู่และแจ้งข้อกล่าวหาว่ามีการปลอมแปลงเอกสารในการเคลมประกันภัยโควิด เพื่อให้ผู้เสียหายเกิดความหวาดกลัว ต่อจากนั้น แก๊ง Call Center ก็จะเสนอวิธีการแก้ไขปัญหาเพื่อไม่ให้ถูกดำเนินคดี โดยให้ผู้เสียหายโอนเงินให้เพื่อยุติเรื่องดังกล่าว
นอกจากนี้ แก๊ง Call Center ที่แอบอ้างว่าเป็นเจ้าหน้าที่จากสำนักงาน คปภ. ยังขอตรวจสอบกรมธรรม์ประกันภัย และขอเอกสารเกี่ยวกับการเคลมประกันภัยโควิดเพิ่มเติม โดยมุ่งเป้าไปที่ข้อมูลทางการเงิน เช่น เลขที่บัญชีธนาคารพาณิชย์ เลขที่บัตรประชาชน เพื่อให้ผู้เสียหายโอนเงินให้กับแก๊ง Call Center เพื่อแลกกับการอำนวยความสะดวกในการเคลมประกันภัยโควิดได้รวดเร็วยิ่งขึ้น รวมทั้งแก๊ง Call Center ยังมีพฤติกรรมเหิมเกริม โดยอาสาเป็นผู้ดำเนินการเรียกร้องค่าสินไหมทดแทนให้กับผู้เสียหาย แต่ขอให้ผู้เสียหายจ่ายค่าดำเนินการให้ล่วงหน้าก่อน ซึ่งการกระทำดังกล่าวอาจทำให้ประชาชนหลงเชื่อ หรือตกเป็นเหยื่อของแก๊ง Call Center เหล่านี้ได้
เลขาธิการ คปภ. กล่าวว่า สำนักงาน คปภ. เป็นหน่วยงานของรัฐที่มีบทบาทหน้าที่ในการกำกับและส่งเสริมการประกอบธุรกิจประกันภัย รวมถึงการให้ความคุ้มครองสิทธิประโยชน์ด้านประกันภัยกับประชาชน ไม่มีนโยบายให้เจ้าหน้าที่สำนักงาน คปภ. โทรศัพท์ไปหาประชาชนเพื่อขอข้อมูลทางการเงินหรือให้การช่วยเหลือไม่ให้ถูกดำเนินคดีอาญา ซึ่งการกระทำดังกล่าวอาจเข้าข่ายเป็นความผิดฐานฉ้อโกงตามประมวลกฎหมายอาญา ทั้งนี้ได้สั่งการให้สายกฎหมายและคดี ดำเนินคดีร้องทุกข์กล่าวโทษและแจ้งหน่วยงานที่เกี่ยวข้อง เพื่อดำเนินการทางกฎหมายต่อกลุ่มมิจฉาชีพในทุกกรณีความผิด โดยเฉพาะความผิดที่เข้าข่ายการฉ้อฉลประกันภัย ตามมาตรา 108/5 แห่งพระราชบัญญัติประกันวินาศภัย (ฉบับที่ 4) พ.ศ. 2562 ที่ระบุว่า ผู้ใดเรียก รับ หรือยอมจะรับทรัพย์สินหรือประโยชน์อื่นใดสำหรับตนเองหรือผู้อื่นเพื่อให้มีการชดใช้ค่าสินไหมทดแทนหรือจ่ายเงินหรือผลประโยชน์ตามกรมธรรม์ประกันภัยที่มิควรได้โดยชอบด้วยกฎหมาย ต้องระวางโทษจำคุกไม่เกิน 5 ปี หรือปรับไม่เกิน 5 แสนบาท หรือทั้งจำทั้งปรับ
ดังนั้น จึงขอให้ประชาชนอย่าได้หลงเชื่อ การกระทำผิดของกลุ่มมิจฉาชีพดังกล่าว หากได้รับการติดต่อแอบอ้างเกี่ยวกับการปลอมเอกสารหรือเพื่อช่วยเหลือในการเคลมประกันภัยโควิด โดยมีการขอข้อมูลทางการเงินหรือช่วยเหลือไม่ให้ถูกดำเนินคดีอาญา และแอบอ้างว่าเป็นเจ้าหน้าที่สำนักงาน คปภ. ไม่ว่าจะเป็นทางโทรศัพท์ อีเมล์ หรือช่องทางใด ๆ ให้สันนิษฐานไว้ก่อนว่าเป็นการหลอกลวงประชาชน และให้รีบแจ้งข้อมูลไปยังสำนักงาน คปภ. โดยตรง ผ่านสายด่วน คปภ. 1186 เพื่อจะได้ดำเนินการตามกฎหมายโดยเคร่งครัดต่อไป
วันอังคารที่ 1 มีนาคม 2565
โฆษกรัฐบาลสวนฝ่ายค้าน โหมโรงศึกซักฟอกอย่าท่าดีทีเหลว ย้ำพรรคร่วมรัฐบาลยังเหนียวแน่นเป็นเอกภาพ
โฆษกรัฐบาลสวนฝ่ายค้าน โหมโรงศึกซักฟอกอย่าท่าดีทีเหลว ย้ำพรรคร่วมรัฐบาลยังเหนียวแน่นเป็นเอกภาพ
วันที่ 28 ก.พ. 65 นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงกรณีที่นายสุทิน คลังแสง ประธานวิปฝ่ายค้าน ระบุว่า การเปิดประชุมสภาฯ สมัยหน้า พล.อ.ประยุทธ์ จันทร์โอชา นายกรัฐมนตรีและรมว.กลาโหม อยู่ในภาวะเสี่ยงสูงจากปัจจัยหลายเรื่อง อาจจะทำให้รัฐบาลหลับกลางอากาศได้ว่า รัฐบาลไม่ได้รู้สึกตกใจอะไร เพราะฝ่ายค้านมักจะหลอกตัวเองแบบนี้เป็นประจำอยู่แล้ว ท่าดีทีเหลว เช่น เรื่องที่ฝ่ายค้านจะยื่นอภิปรายไม่ไว้วางใจนายกรัฐมนตรี และครม.นั้น ฝ่ายค้านก็มักจะโหมโรงเหมือนมีข้อมูลล้นมือ แต่พอเอาเข้าจริงประชาชนแทบจะปิดโทรทัศน์หนี เพราะไม่ต่างอะไรจากการเอาข่าวที่สื่อมวลชนนำเสนอมาเล่าซ้ำ
ส่วนกรณีที่นายสุทินระบุว่า วันนี้พรรคภูมิใจไทยมีความพร้อมทุกด้าน ถ้าคู่ต่อสู้อ่อนแอเมื่อไหร่ อะไรก็เป็นไปได้นั้น นายธนกร กล่าวว่า เมื่อสู้กันด้วยผลงานในสภาฯ ไม่ได้ จุดกระแสไม่ติด ก็หันกลับมาใช้วิธียุหรือเสี้ยมให้พรรคร่วมรัฐบาลแตกคอกันแทน ยืนยันว่า วันนี้พรรคร่วมรัฐบาลยังเหนียวแน่น ทำงานร่วมกันอย่างเป็นเอกภาพ ดังนั้น ฝ่ายค้านควรจะเตรียมข้อมูลให้พร้อมหากคิดจะยื่นญัตติขอเปิดอภิปรายไม่ไว้วางใจรัฐบาลจะดีกว่า อย่าเสียเวลามาตีโพยตีพาย แล้วสุดท้ายรำไม่ดีก็โทษปี่โทษกลอง ประชาชนจะได้รู้สึกว่า สภาฯ ยังมีฝ่ายค้านทำหน้าที่แทนเขาอยู่บ้าง ไม่ใช่ว่าจะยื่นช่วงเวลาไหนก็ยังไม่รู้ แต่โหมโรงรายวันไปเรื่อยเปื่อย ทางที่ดีรีบไปหารือกับพรรคร่วมฝ่ายค้านด้วยกันเองให้รู้เรื่องก่อนดีกว่า
วันพุธที่ 27 เมษายน 2565
“อนุทิน” เผยหลังสงกรานต์แนวโน้ม “โควิด” เริ่มดีขึ้น ย้ำรับวัคซีนเข็มกระตุ้นจะผ่อนคลายได้มากขึ้น
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด 19 หลังสงกรานต์ เริ่มมีแนวโน้มดีขึ้น ผู้ติดเชื้อรายใหม่ ผู้ป่วยอาการรุนแรง เริ่มลดลง ขอบคุณประชาชนที่ร่วมมือปฏิบัติตามมาตรการและมารับวัคซีนเข็มกระตุ้น
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด19 หลังสงกรานต์ เริ่มมีแนวโน้มดีขึ้น ผู้ติดเชื้อรายใหม่ ผู้ป่วยอาการรุนแรง เริ่มลดลง ขอบคุณประชาชนที่ร่วมมือปฏิบัติตามมาตรการและมารับวัคซีนเข็มกระตุ้น ย้ำยิ่งมารับวัคซีนมากขึ้นจะผ่อนคลายได้มากขึ้น และเดินหน้าสู่โรคประจำถิ่นได้
วันนี้ (27 เมษายน 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า หลังผ่านเทศกาลสงกรานต์มาแล้ว 10 วัน สถานการณ์การแพร่ระบาดของโรคโควิด 19 ในประเทศไทยเริ่มลดลง การใช้เครื่องช่วยหายใจ ห้องไอซียู และยาต้านไวรัส ลดลงเช่นกัน ถือเป็นแนวโน้มที่ดี ซึ่งต้องขอบคุณความร่วมมือจากประชาชนในการปฏิบัติตนตามมาตรการและมารับวัคซีน ทั้งนี้ หากไม่มีการกลายพันธุ์ในช่วงนี้ คาดว่าจำนวนผู้ติดเชื้อ ผู้ป่วยอาการรุนแรง และผู้เสียชีวิตน่าจะลดลงในระยะเวลาอันใกล้ สอดคล้องกับความตั้งใจของรัฐบาลที่อยากจะให้มีการผ่อนคลายมาตรการโควิด 19 ให้มากที่สุดเท่าที่จะทำได้
นายอนุทินกล่าวว่า การปรับโรคโควิด19 เป็นโรคประจำถิ่น มีความก้าวหน้าในการดำเนินการต่อเนื่องเห็นได้จากมาตรการต่างๆ ที่เริ่มลดลง เช่น ผู้เดินทางจากต่างประเทศ จากเดิมตรวจRT-PCR 2 ครั้ง ลดเหลือครั้งเดียวจนถึงยกเลิกการตรวจ RT-PCR และยกเลิก Test &Go เหลือเพียงตรวจ ATK ครั้งเดียว ซึ่งจะเริ่มวันที่1 พฤษภาคมนี้ และหลังดำเนินการไปประมาณ 1-2 สัปดาห์ หากประเมินแล้วไม่ส่งผลกระทบทำให้มีการติดเชื้อโควิดมากขึ้นก็อาจยกเลิกการตรวจ ATK และ Thailand Pass ต่อไป ส่วนการขับเคลื่อนสู่โรคประจำถิ่น คงดำเนินการพร้อมกันทั่วประเทศในมาตรฐานเดียวกันเพื่อไม่ให้เกิดความสับสน ซึ่งหากประชาชนร่วมมือกันเต็มที่ ทั้งการสวมหน้ากากอนามัย การเข้ารับวัคซีนเข็มกระตุ้น ทั้งเข็ม 3 และเข็ม 4 เพื่อช่วยลดการป่วยหนักและเสียชีวิต ขณะที่สถานพยาบาล ยา และบุคลากรทางการแพทย์มีความพร้อม เชื่อว่าสามารถทำได้
ทั้งนี้ ได้มีการแยกข้อมูลผู้เสียชีวิตว่าเป็นการเสียชีวิตจากโรคโควิด19 หรือเสียชีวิตจากโรคอื่นและติดเชื้อโควิด 19 ร่วมด้วย ซึ่งพบว่าการเสียชีวิตจากโรคโควิดลดลง อย่างไรก็ตาม ขณะนี้ยังมีผู้สูงอายุส่วนหนึ่งที่ยังไม่ได้รับวัคซีนเข็มกระตุ้น ซึ่งหากจะให้ประเทศไทยมีความปลอดภัยครบวงจร ก็ต้องเปลี่ยนความคิดให้เข้ามารับวัคซีนเข็มกระตุ้นให้ครบถ้วน เพื่อให้สามารถผ่อนคลายมาตรการต่างๆ ได้มากขึ้น และเดินหน้าเข้าสู่ภาวะโรคประจำถิ่นได้เร็วขึ้น
************************************** 27 เมษายน 2565
วันอาทิตย์ที่ 1 สิงหาคม 2564
สุดเจ๋ง! “ห้อง ICU ความดันลบเคลื่อนที่” ฝีมือคนไทย พร้อมติดตั้งใน รพ. กว่า 20 ห้อง
....
อีกหนึ่งเรื่องน่ายินดี กับนวัตกรรม “ห้อง ICU ความดันลบเคลื่อนที่” ฝีมือคนไทย ที่สำนักงานการวิจัยแห่งชาติ (วช.) ได้สนับสนุนทุนวิจัยเพื่อพัฒนานวัตกรรมแก่สมาคมวิศวกรรมชีวการแพทย์ไทย โดยมีสถาบันเทคโนโลยีพระจอมเกล้าเจ้าคุณทหารลาดกระบังเป็นผู้ดำเนินการ เพื่อรับมือกับผู้ป่วยโควิด-19 ที่มีจำนวนเพิ่มขึ้นอย่างต่อเนื่อง
.
ล่าสุด ได้เริ่มติดตั้งแล้วที่ รพ.บุษราคัม รพ.ทหารผ่านศึก และ รพ.เลิดสิน พร้อมเตรียมติดตั้งอีกกว่า 20 ห้อง ในช่วงเดือน ก.ค. – ส.ค. 64 ที่ รพ./รพ.สนาม ต่าง ๆ ใน กทม. และปริมณฑล
.
ห้อง ICU ความดันลบเคลื่อนที่นี้ จะใช้สำหรับผู้ป่วยอาการหนัก เพื่อควบคุมเชื้อโรคให้อยู่ในพื้นที่ที่จำกัด ด้วยห้องขนาด 3x6.5 เมตร พร้อมระบบควบคุมแรงดันอากาศอัตโนมัติและระบบดูดอากาศผ่านเครื่องกรองอากาศเพื่อฆ่าเชื้อโรค นอกจากนี้ ยังสามารถใช้งานกับผู้ป่วยโรคติดต่อทางเดินหายใจอื่น ๆ ได้อีกด้วย เช่น โรควัณโรค เป็นต้น
Cr. สำนักงานการวิจัยแห่งชาติ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 29 สิงหาคม 2564
กระทรวงยุติธรรม โดยกรมคุ้มครองสิทธิและเสรีภาพ เฟ้นหาองค์กรต้นแบบด้านสิทธิมนุษยชน มุ่งเน้นขับเคลื่อนงานด้วยหลักสิทธิมนุษยชน ไม่เลือกปฏิบัติ เพื่อประโยชน์ของประชาชน
กระทรวงยุติธรรม โดยกรมคุ้มครองสิทธิและเสรีภาพ เฟ้นหาองค์กรต้นแบบด้านสิทธิมนุษยชน เป็นผู้นำกระตุ้นให้องค์กรภาครัฐ-รัฐวิสาหกิจ-ธุรกิจ-วิสาหกิจเพื่อสังคม-ภาคประชาสังคม มุ่งเน้นขับเคลื่อนงานด้วยหลักสิทธิมนุษยชน ไม่เลือกปฏิบัติ เพื่อประโยชน์ของประชาชน
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ต้องการกระตุ้นให้องค์กรต่าง ๆ ทั้งภาครัฐ รัฐวิสาหกิจ ธุรกิจ วิสาหกิจเพื่อสังคม และภาคประชาสังคม ได้ตระหนักถึงความสำคัญและประโยชน์ในการนำมิติสิทธิมนุษยชนมาเป็นพื้นฐานในการบริหารจัดการในองค์กร โดยกระทรวงยุติธรรม กรมคุ้มครองสิทธิฯจึงได้ดำเนินโครงการองค์กรต้นแบบด้านสิทธิมนุษยชน เพื่อช่วยให้ทุกองค์กรปฏิบัติงานโดยไม่ละเมิดสิทธิมนุษยชน และลดความเสี่ยงหรือข้อร้องเรียนเกี่ยวกับการละเมิดสิทธิมนุษยชน ซึ่งประชาชนจะได้ประโยชน์จากการปฏิบัติงานขององค์กรที่คำนึงถึงศักดิ์ศรีความเป็นมนุษย์ เคารพสิทธิมนุษยชน และไม่เลือกปฏิบัติ รวมถึงองค์กรที่เข้าร่วมโครงการฯ ยังสามารถเป็นเครือข่ายที่เข้มแข็งในการขับเคลื่อนงานด้านสิทธิมนุษยชนของประเทศไทยได้อีกด้วย
นายเรืองศักดิ์ เผยอีกว่า ปีนี้เป็นปีที่ 3 ของการจัดโครงการฯดังกล่าว มีองค์กรต่าง ๆ ให้ความสนใจเข้าร่วมโครงการทั้งสิ้น 75 องค์กร และมีองค์กรที่ผ่านการพิจารณาหลักฐานทางเอกสาร 62 องค์กร ซึ่งอยู่ระหว่างการตรวจประเมินองค์กรต้นแบบด้านสิทธิมนุษยชน ขั้น Site Visit Review รูปแบบ ออนไลน์ เพื่อเสนอ พลเอกประยุทธ์ จันทร์โอชา นายกรัฐมนตรี พิจารณามอบรางวัลองค์กรต้นแบบด้านสิทธิมนุษยชน ประจำปี 2564 แก่องค์กรที่ผ่านการตรวจประเมิน รวมทั้งเป็นผู้นำในการขยายผลต่อยอดการบริหารองค์กรในการเคารพสิทธิมนุษยชนแก่องค์กรอื่น ๆ ต่อไป
วันเสาร์ที่ 12 มีนาคม 2565
โฆษกรัฐบาลเผย นายกฯ พอใจมาตรการยอดใช้จ่ายของรัฐรวมกว่า 5.8 หมื่นล้าน โดยเฉพาะคนละครึ่งเฟส 4 คาดธุรกิจไทยฟื้นปี 65
โฆษกรัฐบาลเผย นายกฯ พอใจมาตรการยอดใช้จ่ายของรัฐรวมกว่า 5.8 หมื่นล้าน โดยเฉพาะคนละครึ่งเฟส 4 คาดธุรกิจไทยฟื้นปี 65
วันนี้ (12 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมมาตรการลดภาระค่าครองชีพของรัฐ โดยประชาชนตอบรับโครงการใช้จ่ายประจำวันอย่างต่อเนื่อง โดยความคืบหน้า มาตรการลดภาระค่าครองชีพของรัฐของปี 2565 จำนวน 3 โครงการ ที่เปิดให้ใช้จ่ายไปเมื่อวันที่ 1 ก.พ. 65 ประกอบด้วย โครงการคนละครึ่ง ระยะที่ 4 โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 ที่รัฐบาลเพิ่มวงเงินสนับสนุนในการช่วยลดภาระการจับจ่ายใช้สอยในชีวิตประจำวันของประชาชน กระตุ้นการบริโภคภายในประเทศ โดยความคืบหน้าล่าสุด ข้อมูล ณ วันที่ 10 มีนาคม 2565 มีผู้ใช้สิทธิทุกโครงการรวม 40.81 ล้านราย และมียอดใช้จ่ายรวมทั้งหมด 58,552.88 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จำนวน 25.46 ล้านราย ซึ่งมียอดใช้จ่าย 51,992.4 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จำนวน 7.85 แสนราย ซึ่งมียอดใช้จ่าย 1,280.6 ล้านบาท 2) โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจำนวน 13.32 ล้านราย มียอดการใช้จ่ายรวม 4,858.98 ล้านบาท และ 3) โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจำนวน 1.24 ล้านราย มียอดการใช้จ่ายรวม 420.90 ล้านบาท
นอกจากนี้ โฆษกประจำสำนักนายกรัฐมนตรี กล่าวเพิ่มเติมว่า ฟิทช์ เรทติ้งส์ (ประเทศไทย) ได้เปิดเผยถึงการจัดอันดับเครดิตภาคธุรกิจอุตสาหกรรม ผลประกอบการของบริษัทไทย มีแนวโน้มที่จะฟื้นตัวอย่างต่อเนื่องในปี 2565 จากการฟื้นตัวเศรษฐกิจและการเริ่มเปิดประเทศ อย่างไรก็ดี บริษัทไทยที่ฟิทช์จัดอันดับเครดิตส่วนใหญ่มีการบริหารจัดการกระแสเงินสดอย่างรอบคอบในช่วงสถานการณ์โรคระบาด โดยมีความระมัดระวังในการใช้จ่ายลงทุน และการปรับลดอัตราการจ่ายเงินปันผล ขณะที่การเข้าซื้อกิจการกลับเพิ่มมากขึ้น เพื่อฉวยโอกาสในการขยายธุรกิจ ซึ่งฟิทช์คาดว่ากระแสเงินสดจากการดำเนินงานที่ดีขึ้นจากการฟื้นตัวของผลประกอบการจะช่วยลดผลกระทบจากการลงทุนและการจ่ายเงินปันผลที่สูงขึ้นในปี 2565
“นับเป็นสัญญาณการฟื้นตัวที่ดีสำหรับเศรษฐกิจของไทยในปี 2565 ซึ่งนายกรัฐมนตรี ได้กำชับการทำงานของทุกหน่วยงานให้ร่วมกันอย่างบูรณาการติดตามสถานการณ์ของโลกในทุกมิติที่จะกระทบกับประเทศ เพื่อช่วยกันวางแผนมาตรการต่าง ๆ ที่เหมาะสมรองรับและบรรเทาความเดือดร้อนของประชาชน ตลอดจนขับเคลื่อนเศรษฐกิจให้เป็นไปในทิศทางที่ดี”นายธนกร กล่าว
.....................
วันจันทร์ที่ 7 กุมภาพันธ์ 2565
ผล ATK เป็นบวก ไม่ต้องตรวจ RT-PCR ซ้ำ เข้าระบบรักษาได้เลย
วันเสาร์ที่ 5 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนที่ตรวจคัดกรองโรคโควิด-19 ด้วยชุดตรวจ ATK และพบผลเป็นบวก สามารถโทรแจ้งสายด่วน สปสช.1330 ได้เลย หากมีอาการเพียงเล็กน้อย หรือไม่มีอาการ จะเข้าสู่ระบบการดูแลรักษาที่บ้าน หรือ Home Isolation หากไม่สะดวกพักรักษาตัวที่บ้านจะเข้าสู่การดูแลรักษาที่ชุมชน หรือ Community Isolation โดยไม่จำเป็นต้องตรวจซ้ำด้วยวิธี RT-PCR แต่หากผู้ป่วยมีอาการมากหรือมีความเสี่ยงทางการแพทย์จะได้รับการตรวจ RT-PCR ซ้ำโดยไม่เสียค่าใช้จ่าย สำหรับผู้ป่วยกลุ่มอาการเล็กน้อยหรือไม่มีอาการที่ต้องการผลตรวจ RT-PCR เพื่อใช้เป็นหลักฐานในการเคลมประกัน จะต้องรับผิดชอบค่าใช้จ่ายในการตรวจและออกใบรับรองเอง ซึ่งผู้ป่วยจะได้รับเงินส่วนนี้คืนจากเงินเอาประกันภัย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 1 สิงหาคม 2564
PM meets with Brazilian Ambassador
PM meets with Brazilian Ambassador
July 29, 2021, at 14.30 hrs, at the Ivory Room, Thai Khu Fah Building, Government House, H.E. Mrs. Ana Lucy Gentil Cabral Petersen, Ambassador of Kingdom of the Netherlands to Thailand, paid a courtesy call on Prime Minister and Defense Minister Gen. Prayut Chan-o-cha cha on occasion of hercompletion of tenure. Government Spokesperson Anucha Burapachaisri disclosed gist of the meeting as follows:
The Prime Minister commended long-standing and cordial relations between Thailand and Brazil, and thanked the Ambassador for heractive rolein tightening mutual relations throughout her tenure, including organizing ofactivities to celebrate the 60thanniversary of diplomatic relations between the two countries.
The Brazilian Ambassadorexpressed appreciation toward thePrime Ministerfor this meeting, and congratulated close trade cooperation between Thailand and Brazilwhich has continuedto increase in valueeven during theCOVID-19 pandemic. She also called for Thailand to push forward bilateral agreement negotiation toward tangible outcome, and support Brazil in its application to become ASEAN’sSectoral Dialogue Partner, which wouldfurtherenhance cooperation between Brazil and ASEAN member countries.
Both parties also exchanged views on COVID-19 situation administration and vaccine management. The Prime Minister conveyed his well wishes to Brazilian PresidentJair Bolsonaro, and hoped that Thailand and Brazil wouldlaterjoin forces in implementing rehabilitation policy to focus on creating balances between economic recovery and public health measures.Healso commended Brazil forranking 4thin the world for most COVID-19 vaccination. The Brazilian Ambassadoraffirmed her commitment to promotePhuket SandboxandSamui Plustourism scheme to Brazilian tourists.
วันอังคารที่ 7 ธันวาคม 2564
มีผลแล้ว! ประกาศยกเลิกใช้สำเนาบัตรประชาชน – ทะเบียนบ้าน อำนวยความสะดวก ลดภาระประชาชน
.....
เว็บไซต์ราชกิจจานุเบกษา เผยแพร่ประกาศกรมการปกครอง เรื่อง ยกเลิกการเรียกสำเนาบัตรประจำตัวประชาชน และสำเนาทะเบียนบ้าน เพื่อรองรับการเป็นรัฐบาลดิจิทัล ช่วยอำนวยความสะดวกและลดภาระของประชาชน โดยให้มีผลตั้งแต่บัดนี้เป็นต้นไป และกำหนดสาระสำคัญ ดังนี้
.
ให้ยกเลิกการเรียกสำเนาบัตรประจำตัวประชาชน - ทะเบียนบ้าน จากผู้ยื่นคำขอ อนุมัติ อนุญาต จดทะเบียน จดแจ้ง แจ้ง หรือการดำเนินการใด ๆ ตามกฎหมาย กฎระเบียบ คำสั่ง ข้อบังคับ หรือประกาศ ซึ่งอยู่ในความรับผิดชอบของกรมการปกครอง
.
กรณีจำเป็นและต้องการใช้สำเนาบัตรประจำตัวประชาชน - ทะเบียนบ้าน ให้เจ้าหน้าที่ผู้รับคำขอเป็นผู้จัดทำสำเนาเอกสารดังกล่าวขึ้นเอง โดยห้ามเรียกเก็บค่าใช้จ่าย
.
กรณีมอบอำนาจให้บุคคลอื่นดำเนินการแทน ให้ผู้รับมอบอำนาจยื่นสำเนาบัตรประจำตัวประชาชนของผู้มอบอำนาจพร้อมรับรองสำเนาถูกต้อง เพื่อประกอบการพิจารณาด้วย
.
วันศุกร์ที่ 3 ธันวาคม 2564
เริ่มแล้ววันนี้ !!! ร้านแม่บ้านมหาดไทย จำหน่ายสินค้าบริโภคครึ่งราคา ในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND 3-7 ธ.ค. 2564 ณ สวนสมเด็จพระนางเจ้าสิริกิติ์ จตุจักร
เริ่มแล้ววันนี้ !!! ร้านแม่บ้านมหาดไทย จำหน่ายสินค้าบริโภคครึ่งราคา ในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND 3 – 7 ธ.ค. 2564 ณ สวนสมเด็จพระนางเจ้าสิริกิติ์ เขตจตุจักร กรุงเทพฯ
กระทรวงมหาดไทย ร่วมกับสมาคมแม่บ้านมหาดไทย เป็นส่วนหนึ่งในการร่วม "บำบัดทุกข์ บำรุงสุข" ช่วยเหลือและบรรเทาความเดือดร้อนของพี่น้องประชาชน ด้วยการออกร้านแม่บ้านมหาดไทย จำหน่ายสินค้าบริโภค “ครึ่งราคา” ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธันวาคม 2564 ตั้งแต่เวลา 09.00 – 19.00 น. ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร ขนคาราวานสินค้าข้าวสาร-อาหารแห้ง ในครัวเรือน ลดราคา 50% ทุกรายการสินค้า
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สำหรับสินค้าอุปโภค-บริโภค ที่นำมาจำหน่ายในร้านแม่บ้านมหาดไทย ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND มีสินค้าที่น่าสนใจหลายรายการ อาทิ
1) ข้าวหอมมะลิ ถุง 5 กิโลกรัม ราคาเต็ม 220.- บาท จำหน่ายเพียง 110.- บาท
2) น้ำปลาพรพิมล ขวดใหญ่ ราคาเต็ม ขวดละ 40.- บาท จำหน่ายเพียง 20.- บาท
3) น้ำปลาไส้ตัน ขวดใหญ่ ราคาเต็ม ขวดละ 18.- บาท จำหน่ายเพียง 9.- บาท
4) ไข่ไก่ คละขนาด ราคาเต็ม แผงละ 80.- บาท จำหน่ายเพียง 40.- บาท
5) น้ำตาลทราย ถุง 1 กิโลกรัม ราคาเต็ม ถุงละ 25.- บาท จำหน่ายเพียง 11 บาท
6) กะปิแท้ ครึ่งกิโลกรัม ราคาเต็ม 80.- บาท จำหน่ายเพียง 40.- บาท
7) เครื่องดื่มวิตามิน BK ราคาเต็ม 15.- บาท จำหน่ายเพียง 5.- บาท
8) ไชโป๊หวาน 200 กรัม ราคาเต็ม 35.- บาท จำหน่ายเพียง 17.- บาท
“อย่าลืม “พกถุงผ้า” มาจับจ่ายใช้สอย และเที่ยวชมงาน เพื่อร่วมกันเป็นส่วนหนึ่งในการลดขยะพลาสติก สร้างสิ่งแวดล้อมที่ดีให้กับประเทศไทยและโลกของเรา”
"เงินทุกบาททุกสตางค์ทั้งหมด เพื่อต่อยอดกิจกรรมด้านการสาธารณะกุศลสมทบทุนมูลนิธิเพื่อนพึ่ง (ภาฯ)ยามยาก สภากาชาดไทย ในการช่วยเหลือผู้ยากไร้ ผู้ประสบภัยพิบัติ และพี่น้องประชาชนผู้ตกทุกข์ได้ยากตามวัตถุประสงค์ของมูลนิธิฯ ต่อไป " ดร.วันดี กล่าวเน้นย้ำ
“ความสุขที่แบ่งปัน แบ่งปันเพื่อก้าวต่อ อย่างไม่มีที่สิ้นสุด”
วันศุกร์ที่ 1 เมษายน 2565
นายกฯสั่งจัดระบบคัดแยกผู้ป่วยโควิด กลุ่ม608 เข้ารับการรักษาในสถานพยาบาลโดยพลัน ลดเสี่ยงเสียชีวิต
นายกฯสั่งจัดระบบคัดแยกผู้ป่วยโควิด กลุ่ม608 เข้ารับการรักษาในสถานพยาบาลโดยพลัน ลดเสี่ยงเสียชีวิต
วันที่ 1 เมษายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่านายกรัฐมนตรี ได้สั่งการให้ฝ่ายปฏิบัติการที่เกี่ยวข้องทั้งหมดปรับระบบการคัดแยกผู้ป่วยโควิด19 หากพบว่าเป็นกลุ่ม608 กล่าวคือ ผู้สูงอายุเกินหกสิบปี ผู้ป่วยโรคเรื้อรัง และเด็กเล็ก ให้ดำเนินการประสานเพื่อส่งตัวไปรับการรักษาที่สถานพยาบาลโดยพลัน ไม่ต้องรอรักษาตามอาการ เพื่อลดการสูญเสีย
ทั้งนี้ สืบเนื่องจากในช่วงเวลาที่ผ่านมา จำนวนผู้ป่วยโควิด19และเสียชีวิต โดยมากเป็นผู้ป่วยกลุ่ม608 อย่างตัวเลขวันนี้ ผู้เสียชีวิต 92 ราย เป็นผู้สูงอายุเกิน 60 ปี ผู้ป่วยโรคเรื้อรัง และเด็กเล็ก รวม 86 ราย คิดเป็น 93%
ขณะนี้ ศบค. สาธารณสุข และ สปสช. อยู่ระหว่างการดำเนินการเพื่อปรับเข้าสู่การคัดแยกตามข้อสั่งการนายกรัฐมนตรี
---------------